یئددی دیله چئوریله‌رک یورددیشین‌داکی سرگی‌لرده سونولان تورکجه کلاسیک اثرلر، "تورکجه کلاسیک‌لری چئویری پروژه‌سی" چرچیوه‌سینده بو گون (19 آوریل 2017) باشلایان سارایئوو کیتاب سرگی‌سینده اوخورلارا سونولاجاق.
باشباخانلیق تانیتیم فوندو دستگی ایته ماوی آغاج یایینچیلیق (پروفیل کیتاب) اؤنچولویونده گرچکلشدیریلن پروژه چرچیوه‌سینده، تورکجه کلاسیک‌لر، اینگیلیزجه، فرانسیزجا، ایسپانیولجا، روسجا، آلمانجا، بوشناکجا و کره‌جه‌یه چئوریلدی.
تورکیه‌نین مدنیت و ادبیات ساحه‌سینده بیلینیرلیغینی آرتیرماق و تورک ادبیاتینا دقت چئکمک مقصدیله حیاتا گئچیریلن پروژه‌ده، "صفحات"، "قوتادغو بیلیگ"، "سیاحت‌نامه"، "مثنوی"، "یونوس امره دیوانی" و "نطق"دان درلنن بؤلوملرله "نصرالدین خوجا"، "جاجی وات و قاراگؤز" و "عمر سیف‌الدین"دن سئچمه حکایه‌لرین ترجمه‌لری ائدیلدی.
پروژه‌یه باغلی دانیشان ماوی آغاج و پروفیل یایین قروپو یایین یؤنه‌تمنی منیر اوستون، تورکجه کلاسیک‌لرین چئویری‌لرینی 2008.جی ایلده باشلادیق‌لارینی ایفاده ائتدی.
منیر اوستون، داها اؤنجه "تورکجه کلاسیک‌لر دونیایا آچیلیر پروژه‌سی" چرچیوه‌سینده، فرانکفورت کیتاب سرگی‌سینده 48 مین، مکزیک گوادالاخارا کیتاب سرگی‌سینده ایسه 25 مین کیتابی اوخوجولارا هدیه ائتدیک‌لرینی ده دیله گتیردی.
تورکجه کلاسیک‌لرین چئویریلری‌نین اوخوجویا سونولدوغو سارای بوسنا(سارایئوو) کیتاب سرگی‌سی، 24 آوریلده سونا چاتا‌جاق.
